Alexa Demie

Alexa Demie (Los Angeles, Kalifornia, Estatu Batuak, 1990eko abenduak 11)  mexikar jatorriko antzezlari eta abeslari estatubatuarra da. HBOko Euphoria telesailean Maddy Pérez-en rola antzezteagatik famatua egin zen. 2016an estreinatu zen telebistan Ray Donovan telesailean.

Bizitza pertsonala 
Alexa Los Angelesen jaio zen, Kalifornian. Haurtzaroaren zati handi bat Atwater Village auzoan eman zuen, eta bere familia Rose Mendez amak, Mexikoko nazionalitatea zuen makillatzaile batek, Scott Wilson Vanerstrom aitak eta Falize Rome arrebak osatzen dute. Bere aitona Dennis Wilson da, musikaria eta The Beach Boys taldeko kidea da.

Zortzi urte zituenetik, batez ere bere amarekin hazi zen, baina aitarekin harreman ona duela adierazi du sarritan. 2019an, izena legez aldatu eta Alexa Demie izatera pasa zen.

Ibilbide profesionala 
2013an, Alexa Demie Azealia Banks-en eta Pharrell Williams-en «ATM Jam» abestiaren bideoklipeko protagonista izan zan. Hiru urte geroago, 2016an estreinatu zen telebistan aktore gonbidatu gisa, Showtime kateko Ray Donovan telesailean. 2017an Dave McCary-ren Brigsby Bear filmeko protagonista izan zen, eta hurrengo urtean Jonah Hill-en Mid90s zintan eta Netflixeko Love telesailean parte hartu zuen.

Gia Coppolaren Mainstream filmean lan egin ondoren, The OA zientzia-fikziozko telesailean parte hartu zuen. 2019an, Trey Edward Shults-en Waves filmeko protagonista izan zan, eta telebistan lehen paper garrantzitsua izan zuen, Maddy Perez-en rola antzeztu zuen Euphoria telesail dramatikoan, Zendaya eta Maude Apatow-rekin batera.

Erreferentziak

Kanpo estekak 

Ameriketako Estatu Batuetako abeslariak
Losangelestarrak
Ameriketako Estatu Batuetako emakume aktoreak